Colombey-les-Deux-Églises
Colombey-les-Deux-Églises ass eng franséisch Uertschaft a fréier Gemeng am Departement Haute-Marne an der Regioun Grand Est.

Den 1. Januar 2017 gouf déi nei Gemeng Colombey les Deux Églises gegrënnt an där déi al Gemeng souwéi d'Gemengen Argentolles, Biernes, Blaise, Champcourt, Harricourt, Lamothe-en-Blaisy, Lavilleneuve-aux-Fresnes a Pratz, lo delegéiert Gemenge sinn.
 
Colombey-les-Deux-Églises ass bekannt well de Generol de Gaulle a seng Fra Yvonne do gewunnt hunn. Si, an aner Membere vun hirer Famill sinn och um Kierfecht vu Colombey begruewen. Hiert Haus, La Boisserie genannt, gëtt haut nach vun der Famill benotzt. De Rez-de-Chaussée ass allerdéngs fir de Publikum zougänglech (Entrée mam Telefonseck ënnert der Trap déi no uewe féiert, Iesszëmmer, Salon a Bibliothéik mat Bléck op de Büro vum Generol). 

Colombey läit op der N 19 déi vu Chaumont op Troyes féiert.

Geographesches 
Colombey-les-Deux-Églises ass 226  Stroossekilometer vun der Stad Lëtzebuerg ewech.

Kuckeswäertes 
 De Mémorial Charles de Gaulle
 D'Statu Notre-Dame-des-Otages

Um Spaweck 

Fréier Gemengen am Departement Haute-Marne
Delegéiert Gemengen am Departement Haute-Marne
Uertschaften am Arrondissement Chaumont